
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 134
din 29 august 2013
privind invalidarea mandatului unui consilier local 


Consiliul Local al Municipiului Sighişoara, întrunit în şedinţă ordinară;

Luând act de  referatul de aprobare al Primarului municipiului, în calitate de iniţiator, înregistrat cu nr. 18061/VI/20.08.2013, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

          Având în vedere demisia domnului Ferenţ Tiberiu-Nicolae din  calitatea de consilier local, înregistrată la Municipiul Sighişoara cu  nr. 16490/25.07.2013 şi la Consiliul Local Sighişoara cu nr. 50/CL/25.07.2013 ;

          Văzând adresa înregistrată la Municipiul Sighişoara cu  nr. 16495/25.07.2013 şi la Consiliul Local Sighişoara cu nr. 51/CL/25.07.2013, depusă de Uniunea Independentă Pentru Sighişoara, din care face parte domnul Ferenţ Tiberiu-Nicolae, prin care adresează solicitarea de a se lua act de vacanţa locului de consilier local al acestuia şi iniţierea procedurilor necesare pentru ocuparea locului vacant ca urmare a demisiei;

          Având în vedere Hotătârea Consiliului Local Sighişoara nr. 118/25.07.2013 privind încetarea de drept a mandatului de consilier local al domnului Ferenţ Tiberiu-Nicolae;

           Ţinând cont de prevederile art. 6 şi 7 din Legea nr. 393/2004 privind Statutul aleşilor locali, cu modificările şi completările ulterioare, respectiv de prevederile art.  96 din Legea nr. 67/2004 privind alegerea autorităţilor administraţiei publice locale, republicată, cu modificările şi completările ulterioare;

           Având în vedere prevederile  Regulamentului de organizare şi funcţionare a Consiliului local Sighişoara, aprobat prin Hotărârea Consiliului Local nr. 98/25.10.2012;

          Văzând şi raportul de specialitate nr. 18063/VI/20.08.2013, prezentat de Serviciul Administraţie Publică Locală, prin care se propune validarea mandatului unui consilier şi modificarea unei comisii de specialitate, făcându-se dovada îndeplinirii prevederilor legale;

Având în vedere raportul Comisiei de validare, aleasă prin Hotărârea Consiliului Local Sighişoara nr.1/25.06.2012, cu propunerea de validare a mandatului de consilier local a domnului Hajdu Cristian-Sebastian; 

În temeiul  prevederilor art. 31 alin.(3), art. 36 alin.(1) şi alin.(9), art. 45 alin.(1) şi ale art. 115 alin.(1) lit. “b” din Legea nr. 215/2001, Legea administraţiei publice locale, republicată, cu modificările şi completările ulterioare,
H O TĂ R Ă Ş T E
Art. 1. Consiliul Local  al Municipiului Sighişoara invalidează alegerea domnului Hajdu Cristian-Sebastian, din partea Uniunii Independente Pentru Sighişoara, în calitate de consilier local în Consiliul Local al Municipiului Sighişoara. 

Art. 2. Prezenta hotărâre se comunică domnului Hajdu Sebastian- Cristian. 
Art.3. Prin grija d-rei Fleşariu Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunoştiinţă publică, prin publicarea pe pagina de internet la adresa www.sighişoara.org.ro
PREŞEDINTE DE ŞEDINŢĂ,

  
Toth Tivadar   
      Contrasemnează/Avizat pentru legalitate

                                      SECRETAR,




   
              Anca Fleşariu
Prezenta s-a difuzat astfel:

 1 ex. dos. hotărâri;

 1 ex. dos. şedinţă;

 1 ex. Instituţia Prefectului - Judeţul Mureş;

 1 ex. Primar;

 1 ex. Viceprimar;

 1 ex. Secretar;
 1 ex. Serviciul Administraţie Publică Locală
 1 ex. Hajdu Cristian - Sebastian ;
 1 ex. Uniunea Independentă Pentru Sighişoara
 1 ex. Serviciul  Investiţii- Urmărire Contracte, Monitorizare Servicii de Utilităţi Publice;    

10 ex. 
A.F./G.V.
